HILLSONG TV
Lootusesse ankurdatud hing 2/2
Mida tähendab lootus sinu jaoks?
Kas oled mõelnud,
kuidas erineb ankurdatud lootus ankurdamata lootusest?
Mida oleks vaja selleks, et su lootus oleks vankumatu?
Kas lootust omades võid jääda ka raskustes püsima?
Tänan, et olete saadet vaatamas!
Palvetan, et tänane sõnum oleks teile abiks.
Räägin aegadest,
kus oleme kõikuma löönud ja muutunud ankurdamatuks.
Lootus võib olla me hinge ankruks.
Tahan rääkida Piiblis olevast lootusest
ning mida lootus võib tuua sinu ellu ja koju.
Eelmises osas:
Oleme laulnud laulu nimega "Ankur".
See tugineb Heebrea 6:19.
"Antud lootus on meile otsekui hinge ankur,
kindel ja tugev ning ulatub sissepoole eesriide taha"
See on võimas laul.
"Mul on see lootus, mis on mu hinge ankruks"
"Läbi iga tormi hoian Sinust kinni"
"Igavese armastuse läbi on mu hirmud ära pühitud"
"Kõiges usaldan ma Sind"
"Tõotuses ristist on lootust"
"Sa andsid kõik, et päästa maailm, mida armastad"
"See lootus on ankruks minu hingele"
"Meie Jumal seisab vankumatuna"
Ankurdatud lootus on ehitatud kahele tugipunktile.
Jumala vandele ja Tema tõotustele.
Kui Jumal andis vande Aabrahamile, tegi Ta seda oma nimel,
sest pole kõrgemat nime, kui Tema nimi.
Kui su lootus on tõeliselt Jumalas, siis ütled:
"Tema nimi on kõrgeim ja suurim,
Ta Sõna ei vea alt ja Tema tõotused ei muutu."
Sina usaldad Kõikvõimsa Jumala Sõna.
Võime Piiblist lugeda tõotuste ja vande kohta.
Vahel võib see olla selgusetu,
kuid seepärast ongi tähtis Jumala Sõnasse süveneda.
Sõnas on elu ja vägi.
Kui tahad olla ankurdatud,
loe Sõna ja hüüa appi Jeesust, kes on üle iga teise nime.
Selle nime, millele rajanevad kõik Jumala tõotused.
Jeesuse nimel.
Taavetil oli mitmeid põhjuseid, miks muutuda ankurdamatuks.
Kõigele muule lisaks vastuseis, tagakius ja tehtud vead.
Pange aga tähele, mida ta ütles:
Psalm 16:7-8: "Ma tänan Jehoovat, kes mulle on nõu andnud;
isegi öösiti manitsevad mind mu neerud!"
Pimedad ajad näitavad alati seda, mis on tegelikult meie südames.
Võid tunda nendel aegadel end haavatavana.
Minagi olen hetkel üksi kodus.
Võin tunda end haavatavana.
Öös on hirmu ja üksindust.
Paljud inimesed kaotavad öösel tee.
Neil on rasked ajad ja kaotavad vaimselt tee.
Seda põhjusel, et nad pole ankurdunud.
Nad ei tunne kaht muutumatut asja: Tema nime ega Sõna.
Taavet ütles:
"Ma pean Issandat alati oma silma ees,
ma ei kõigu, sest Tema on mu paremal pool."
Ta ütles, et isegi öösiti manitsevad mind mu neerud.
Kui su lootus on ankurdatud, tead, et raskeimatel aegadel on sul Jumal.
Taaveti süda juhtis teda, sest ta süda oli kindlalt seatud.
Ta ütles, et ta ei kõigu.
Saad olla vankumatu, kui tead, et Jumal seisab oma Sõna taga.
Sellest saad hoida kinni erinevates eluolukordades.
Olukordi on nii palju.
Vahel on meil nii palju, millest rõõmu tunda.
Üks noor abielupaar
oli pannud Jumala elus esikohale, kuid neil oli nurisünnitus.
Peale seda ülistasid nad Jumalat nii nagu nad enne ei olnud teinud.
Sellest sündis laul,
mis on õnnistanud ja vabastanud nii paljusid inimesi.
See oli pime aeg nende elus.
Selle asemel, et kaotada tee,
pettuda või saada vale pilt Jumalast, hakkasid nad kuulutama,
et Jumala nimi on kõrgem ning ta Sõna ei vea alt.
"Ta nimi on suurem ning tõotus muutumatu"
Nad andsid lootust nii paljudele inimestele.
Võid olla ka raskes olukorras, aga küsi endalt, kus on su süda.
Sellest oleneb, kas eksid öösel
või hirm hakkab sind valitsema või üksildus võtab su elus võimust.
Olemas on Jumal, kes on sinu poolt.
Tema on see, kes Ta end ütleb olevat.
Ta töötab eri viisidel.
Nii nagu taevas on maast kõrgemal, on ka Tema nimi kõrgem teistest.
Jumala Sõna on suurem.
Jeesuse nimel.
Psalm 1:1: "Õnnis on inimene, kes ei käi õelate nõu järgi
ega seisa patuste tee peal ega istu pilkajate killas..."
Siin räägitakse kellestki, kes ei käi Jumala nõu järele.
Nad kuulavad ehk kellegi teise juttu või toetuvad kellelegi teisele.
Kui hakkavad käima, leiavad, et nad ühtäkki seisavad.
Enne nad istusid pilkajate seas.
Inimesed leiavad end istumas, kus nad ei oleks arvanud,
kuna nende süda ei olnud ööl kindel.
Edasi öeldakse, et nad ei käi õelate nõu järgi
vaid neil on hea meel Issanda Seadusest.
"ja kes uurib ta Seadust ööd ja päevad..."
Mul on sõber New Castle'is, kes põeb surmavat haigust.
Teda vaadates saan alati nii õnnistatud ja julgustatud.
Näen kedagi, kes on keset pimedat aega
määranud kindlaks, kellele on tema kindlus rajatud.
Ta on valinud kinni hoida Jumala Sõnast.
Ta laulab ülistuslaule kogu oma hingest,
mitte nagu me laulame vahel kogudusse tulles, öeldes:
"Oh, see laul mulle meeldib."
Tahad siseneda läbi vahevaiba pühasse paika,
kus Jeesus on juba ees ja teeb eestpalveid meie eest.
Kuidas ankurdada oma süda?
"vaid kel on hea meel Issanda Seadusest ja kes uurib
(ingl "mõtiskleb") ta Seadust ööd ja päevad.
Siis ta on otsekui puu, mis on istutatud veeojade äärde...
ja kõik, mis ta teeb, läheb korda."
Kas sa ei tahaks, et kõik, mida teed, läheks korda?
Kas pole võrratu, kui kõik, mida teed, läheb korda?
Kõik, mida teed, edeneb niikuinii.
Mis siis edeneb?
Sõltub, mida teed.
Kõik, mida teen, edeneb.
Piibel räägib igavikulisest seadusest: "Mida külvad, seda lõikad."
Kui tahan, et õiged asjad läheksid mu elus korda.
Pean kinnitama oma südame muutumatusse Jumala Sõnasse.
Tahan uskuda Jumalat
ning toetuda Tema Sõnale, olenemata elu olukordadest.
Tahan ületada olukordi ja see on võimalik,
kui olen nagu puu, mis istutatud elava vee äärde.
Otsustan, et mu süda on kindel ning ma ei kavatse kõikuda.
Jeesuse nimel.
Ma ei kõigu.
Psalm 112:6 räägitakse õiglasest mehest:
"Sest ta ei kõigu iialgi."
See ei tähenda, et ta ei tunne aeg-ajalt raputusi.
Olen vaadanud telekast
tsunamikindlaid maju hetk enne maavärinat.
Tokyos on hooned ehitatud maavärinakindlateks.
Inimesed karjuvad hirmust, sest kogu hoone kõigub.
Need on ehitatud kõikuma, kuid nad ei varise kokku.
Vahel tunneme rappumist.
Psalm 112: "Sest ta ei kõigu iialgi; igaveseks mälestuseks jääb õige.
Piiblis öeldakse, et õige ei karda halbu uudiseid.
Ta on tugev heal ajal.
Kellelegi ei meeldi halvad uudised.
Mäletan oma elus aega, kui kartsin võtta telefonitoru,
kuna kartsin halbu uudiseid.
Nii elades oled tasakaalust väljas ja mitte ankurdatud.
Nii ei pane sa oma lootust kahele muutumatule asjale:
vandele, mis on rajatud Tema nimele
ning tõotustele, mis on rajatud Jumala Sõnale.
Usu Jumalat kindlana.
Me ei taha elada halbade uudiste ootuses.
Pooldan isiklikult häid uudiseid ning tahan selle ootuses elada.
Ometi aga ei saa mind ka halvad uudised rajalt maha võtta.
"Ei ta karda õnnetuse sõnumit,
tema süda on kindel, ta loodab Issanda peale."
Kiitus Jumalale selle eest.
Süda on kindel.
Kui tahad ankurdada oma hinge, siis täida oma süda lootusega!
Täida see lootusega.
See pole lootus, mis on täidetud muinasjutumaaga.
Saatusega.
Hirm, et välja minnes jääd äkki bussi alla.
See on ankurdamata lootus.
Psalm 42:5: "Miks sa oled nii rõhutud, mu hing?
"Miks sa oled nii rõhutud, mu hing, ja nii rahutu mu sees?"
Nii tuleb rääkida oma hingega!
"Oota Jumalat (Looda Jumalale), sest ma tahan Teda veel tänada
Ta palge abi (soosingu) eest!"
Tänan Jumalat Ta naeratuse ja soosingu eest.
Kui paned lootuse Jumalale, ehitad üles oma Vaimu.
Paljud inimesed on kergesti kõigutatavad.
See paistab välja sellest,
kuidas tuleme toime edu või lüüasaamisega.
Sel hetkel näed, millel on inimese lootus.
Mõned inimesed on saanud hävitatud ja võrgutatud edu poolt.
Teisi on hävitanud kriitika või lüüasaamine.
Austuse või kriitika kogemine näitab, kui kergesti kõigutatav oled.
Pastoriks olemise ajal olen palju kokku puutunud
lauljate, laulukirjutajate ja ülistusjuhtidega.
Nad tõesti on olnud suureks õnnistuseks
ning mõjutavad siiani meie kogudust.
Võin öelda, kui ankurdatud nad on,
kuidas nad austust või kriitikat taluvad.
Väike osa nendest ei tule austuse kogemisega hästi toime.
Nad muutuvad ankurdamatuks, sest nad ei ehita kahele alusele,
et see kõik on Jumala nimes ning Tema Sõnas.
Ütlen üht.
Ma ei ole seda ette valmistanud.
Kristlik kogudus on täidetud ülistusjuhtide ülistajatega.
Need inimesed ei saa
ainult ülistusest puudutatud vaid ülistavad ka ülistajat.
Võidakse ka ülistada pastoreid või jutlustajaid.
Loodetavasti oleme me lihtsalt võitud teenijad siin ees.
Igaüks, kes meid lähedalt tunneb, teab, et oleme tavalised inimesed.
Jumala armust võime käia oma kutsumuses.
Kui tean, kelles olen ankurdatud,
siis austus ega kriitika ei saa mind hävitada.
Tean, et mu elu on rajatud kahele kaljule.
Minu elu rajaneb kahel asjal.
Esiteks, kui võimas on Ta nimi ja teiseks loodan Temale.
Tema Sõna ei vea alt ja Tema tõotused ei muutu.
Kogu mu lootus on Temas.
Kuhu oled sina rajanud oma lootuse?
Looda Jumalale, kust tuleb mu abi.
Kui tahad, et su hing oleks ankurdatud, siis hari teda!
Taavet ütles Psalm 139:14: "olen nii kardetavalt imeliselt loodud."
See on hea.
Oleme naisega aastaid sellele toetunud.
Minu abikaasa on tehtud imeliseks ja mind kardetavaks.
"imelised on Sinu teod, seda tunneb mu hing hästi!"
Pole midagi paremat, kui raputus, mis katsub hinge, millele see toetub.
Seda teab mu hing hästi.
Kui sa harid oma hinge,
siis tugined Jumala Sõna tõotusele ja Jeesuse nimele.
Õpid, mida Jumala Sõna räägib sinu elu kohta.
Sel hetkel tead kindlalt.
Seda ütles ka psalmist.
Psalmist hakkas mõistma, et ta kindlus, enesehinnang
ja julgus tulenes teadmisest, et on imeliselt ja kardetavalt loodud.
Jumal lõi ta auliseks ning imetlusväärseks.
Ta lõi sind oma tõotuse ning eesmärgi nimel.
Kui usud seda, ütled nagu Taavetki:
seda tunneb mu hing hästi!"
Elagem nii, et meie hingel on raskustes kuhugi toetuda.
Kui su ellu tuleb midagi ootamatut, tahaksin pastorina öelda,
et kristlastel ei tule raskusi aga see pole tõsi.
Usalda Jumalat igas olukorras.
Sa ei leia ühtki kristlast, kes seisab usus kindlana
ning on olnud 10, 20 või 70 aastat usklik
ega ole pidanud oma hinge harima,
et nad on loodud Jumala poolt ja Tema jaoks.
Kui Jumal vastab üht- või teistpidi, pole vahet, sest see on Tema valik.
Me usaldame Teda.
Usume Teda.
Paneme oma lootuse Temale.
Kogen, et Jumal on Jumal.
Kui usaldame Jumalale oma elu, olenemata, kuidas Ta vastab,
on see alati Tema auks ning plaani jaoks.
Kui jõuame kord taevasse kõikvõimsa Jumala ette,
leiavad seal vastuse meie paljud küsimused.
Praegu ei mõista me kõike.
Siis mõistame.
Praegu aga hari oma hinge, et su hing teaks, kus on su lootus,
sest siis ei kaota sa teed lüüasaamiste või edu saavutamisel.
Sind ei kõiguta suur rõõm, võidud ega ka lüüasaamine.
Kurb on näha, kui keegi muutub ülbeks,
kui saab liialt austust või vajub kriitika tõttu ära,
kaotab kursi või kõigub eemale, mis oli Jumalal tema jaoks.
Täida oma hing lootusega ning hari seda Jumala Sõnaga.
Pead õppima oma hingele ütlema õigel ajal: "Jää vait!"
Pane tähele, mida Piibel ütleb ja kasuta seda.
Psalm 103:1-2: "Kiida, mu hing, Jehoovat,
ja kõik, mis mu sees on, Tema püha nime!
Kas tahad ankurdada oma hinge?
Vahel pead käskima sisemisel häälel vaikida
ning hakata hoopis Jumalat ülistama.
Hing, ülistad Jumalat.
Kõik, mis on minus, ülistab Jumala püha nime.
Hing, kiidad Jumalat.
Emotsioonid, kiidate Jumalat.
Mõtlemine, kiidad Jumalat.
Valikuteski hakkan ülistama Jumalat.
Nii võtad autoriteedi kõige üle,
mis on sinu hinges ning käsid tal vaikida.
Psühholoogid võivad paanikahoos anda käsu: "Hinga, hinga!"
Hingamine tõesti aitab, kuid on midagi paremat.
Hakka Jumalat ülistama.
Kuuluta, et oled imeliselt ja kardetavalt loodud.
Ütle Jumalale, et su hing
ja kõik, mis on su sees, kiidab Tema Püha nime.
Valitse oma hinge ja vaata, mida Jumal sinuga teeb.
Tema nimi on kõrgeim, suurim ja kogu mu lootus on Temas.
Sinu Sõna ei vea alt ja tõotused ei muutu.
Kõik me lootus on sinus, Jumal.
Vahel peab meil olema sama sama hoiak,
mis Sadrakil, Meesakil ja Abednegol, kes visati usu pärast tulisesse ahju.
Nad ütlesid Taanieli raamatus,
et teavad, et nende Jumal võib neid tulisest ahjust päästa.
Nad olid seal, sest keeldusid
kummardama ühtki teist jumalat vaid hoidsid kinni oma Jumalast.
Kuningas Nebukadnetsar ütles,
et kui nad teda ei kummarda, visatakse nad põlevasse ahju.
Kuningas tegi ka seda.
Nad ütlesid, et teavad, et nende Jumal suudab nad päästa.
Võimas oli, et nad lisasid, et kui Jumal otsustab mitte päästa,
ei kummarda nad siiski võõraid jumalaid.
Kui usud, et Jumala nimi on kõrgeim ja suurim,
tähendab, et otsustad igas olukorras usaldada Jumalat.
Olen näinud, kuidas Jumal kasutab meditsiini tervendamiseks,
samuti kuidas inimeste tervenemine kiireneb üleloomulikult.
Olen näinud imesid, mida ei saa seletada.
Olen näinud neid, kes näevad oma lootust igavikku minnes.
Ümberolijad ehk ei mõista seda.
Kui usaldame Jumalat, Tema sõna ja Ta nime,
usume, et igas olukorras on Ta suurem, kõrgem
ja Ta sõna ei vea alt ning Ta tõotus ei muutu.
Piibel ütleb, et selline lootus on ankruks meie hingele.
Midagi kindlat ja kõikumatut.
See on seotud igavikuga, sinna kus on Jumal ise.
See on ka sulle igal päeval kättesaadav.
Võid olla kodus pisarates ja valus teadmata, mida teha,
kuid on olemas lootus ja Tema nimi on Jeesus.
See on muutmatu ja Ta Sõna on tõde.
Sünnitasin 3. lapse, Beni,
kelle sündi olime oodanud ja kelle pärast palvetanud.
Sünnituse järgselt ei võtnud ma kaalust alla nagu oleksin pidanud.
Analüüsid näitasid, et mul oli vähkkasvaja.
Mäletan hetke, kui olin arsti juures,
Ben oli mu kõrval ja arstid ütlesid, et mul on vähk.
Ei teatud, mis faasis oli kasvaja, kuid oi vaja minna operatsioonile.
Vaatasin Benile, kelle Jumal oli meile kinkinud.
Kodus olid veel kaks last: Emily ja Tim.
Ütlesin Jumalale, et peab meil aitama läbi tulla.
Tekkisid surmamõtted, pildid eri sündmustest.
Teadsin, et ei tohi neid mõelda, mistõttu lükkasin need kiirelt kõrvale
ning asendasin need kiiresti usumõtetega.
Pildid, kus mängisime koos, ning sain nendest jõudu.
Beni esimene sünnipäev oli kindlasti üks nendest.
Mõnel päeval tundsin, et ma ei tule sellest välja.
Oli ka võidukaid päevi.
See kõik on osa sellest.
Mul oli selja taga 6 kuud kiiritust.
Peale seda ütles arst, et vähk on eemaldatud.
Läksin autosse ja hakkasin nutma.
Tegin seda alati peale igat testi.
Tänasin Jumalat, et Ta on võimas meid aitama.
Kuulsin kord lugu sellest, kuidas tormi ajal laevad
ankurduvad end sadamasse, kuid ulbivad merel.
Sadamas ankurdumine hoidis neid paigal.
Sedasama tegime ka meie olukorras.
Panime tormis ankru ning jäime ellu.
Läksime tormist küll läbi, kuid ankurdusime Jumalasse.
Jumalal on kõige üle kontroll ning Temas on meie lootus.
Muutumatu
Sina kes olid ja kes tuled
Su tõotused on kindlad
Sa ei jäta maha
Lootus on tõotusel ristist
Andsid kõik, et päästa armastatud maailm
See lootus on ankruks minu hingele
Meie Jumal on vankumatu
Lootus on tõotusel ristist
Andsid kõik, et päästa armastatud maailm
See lootus on ankruks minu hingele
Meie Jumal on vankumatu
Su nimi on kõrgem
Su nimi on suurem
Kogu mu lootus on Sinus
Sinu Sõna ei vea alt
Su tõotused ei kõigu
Kogu mu lootus on Sinus
Su nimi on kõrgem
Su nimi on suurem
Kogu mu lootus on Sinus
Sinu Sõna ei vea alt
Su tõotused ei kõigu
Kogu mu lootus on Sinus
Oled mu lootus, Jumal
Su nimi on kõrgem
Su nimi on suurem
Kogu mu lootus on Sinus
Sinu Sõna ei vea alt
Su tõotused ei kõigu
Kogu mu lootus on Sinus
Su nimi on kõrgem
Su nimi on suurem
Kogu mu lootus on Sinus
Sinu Sõna ei vea alt
Su tõotused ei kõigu
Kogu mu lootus on Sinus
Kui tahad, et su elu poleks varemetes
vaid et kunagistest varemetest võiks tõusta midagi aulist,
siis pea tähtsaks isiklikku teekonda koos Jeesusega!
Hoia usku, et varemed sinu elus äratatakse ellu!
Lase varemetel tõusta ellu
Sinu nime väes
Tõustes tuhast
Jumal, Sa valitsed igavesti
Oleme osa aulisest algusest ja lõpust.
See on auline teekond läbi terve Piibli.
Oleme suundumas aulise lõpu suunas.
Halleluuja
Jumalat me kiidame
Ta on tõusnud surmast
Palvetan, et läheksime õigluse teed
pöörates selle, mis on vale õigeks.
Jumala missiooni parim osa on jõuda elava veega januse hingeni.
Palvetan, et võiksime alati inimesi juhatada koju Jeesuse juurde.
Siinpool igavikku koju koguduse keskele
ja ka taevasesse koju.
Tänan, et olite meiega!
Palvetan, et sõnum annaks teile jõudu.
Ankurdamata lootusi on palju.
Võime loota mitmetele asjadele, mis ei anna tegelikku garantiid.
Piiblis olev lootus on ankurdatud ja põhineb kahele tugipunktile.
Sellele võib elu rajada.
Jumal õnnistagu teid ja kohtumiseni järgmisel korral.
Tõlge: Triin Pöör